Młodźinski klub Pančicy-Kukow prěni raz na pušćenje zmijow přeprosył
Pančicy-Kukow (SN/MWj). Prjedy hač je so po nazymskich prózdninach dźensa w Sakskej zaso šula započała, mějachu dźěći w Pančicach-Kukowje a jich starši wčera popołdnju rjany termin we wsy. Tamniši młodźinski klub bě prěni raz na zhromadne pušćenje zmijow přeprosył. „Před tójšto lětami je hižo raz pěstowarnja na tajke zarjadowanje přeprosyła, ale jako młodźinski klub bě to za nas premjera“, praji Jonas Pjetaš, kiž so w klubje sobu wo organizatoriske prašenje stara. Zaměr bě, wjesne žiwjenje dale wožiwić. A w nazymje so pušćenje zmijow za to wulkotnje hodźi.
bos_Latn szl_Latn